CELEX: 62009TN0328
Language: mt
Date: 2009-08-19 00:00:00
Title: Kawża T-328/09: Rikors ippreżentat fid- 19 ta’ Awwissu 2009 — Producteurs de Légumes de France vs Il-Kummissjoni

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/69
            
         Rikors ippreżentat fid-19 ta’ Awwissu 2009 — Producteurs de Légumes de France vs Il-Kummissjoni
   (Kawża T-328/09)
   2009/C 267/125
   Lingwa tal-kawża: Il-Franċiż
   
      Partijiet
   
   
      Rikorrenti: Les Producteurs de Légumes de France (Pariġi, Franza) (rappreżentant: O. Fachin, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni kkontestata fuq il-bażi tar-raba’ paragrafu tal-Artikolu 230 tat-Trattat KE;
            
         
               —
            
            
               tikkundanna lill-Kummissjoni tal-Komunitajiet Ewropej għall-ispejjeż kollha.
            
         
      Motivi u argumenti prinċipali
   
   Ir-rikorrenti titlob l-annullament tad-Deċiżjoni tal-Kummissjoni C(2009) 203 finali, tat-28 ta’ Jannar 2009 (1), li permezz tagħha l-Kummissjoni kienet iddikkjarat inkompatibbli mas-suq komuni għajnuna mill-Istat mogħtija mir-Repubblika Franċiża lill-produtturi tal-frott u tal-ħxejjex fil-kuntest tal-“pjanijiet ta’ kontinġenza” sabiex jiġi ffaċilitat il-kummerċ tal-prodotti agrikoli maħsuda fi Franza u li kienet ordnat lir-Repubblika Franċiża terġa’ tiġbor l-għajnuna inkwistjoni.
   Insostenn tar-rikors tagħha, ir-rikorrenti tinvoka żewġ motivi bbażati:
   
               —
            
            
               fuq ksur tal-prinċipju tal-aspettattivi leġittimi, safejn il-fatt li l-Kummissjoni setgħet tkun taf matul il-perijodu mill-1992 sal-2002 bl-eżistenza ta’ pjanijiet ta’ kontinġenza mingħajr madankollu ma bdiet proċedura seta’ jagħti lok għall-aspettattivi tal-produtturi fir-rigward tar-regolarità ta’ dawn il-pjanjijiet;
            
         
               —
            
            
               fuq żball fl-ammont ta’ restituzzjonijiet mitluba fir-rigward tas-sena 2001, li jaffettwa l-ammont globali tar-restituzzjonijiet kif ukoll l-interessi dovuti.
            
         
      (1)  ĠU L 127, p. 11 — ippubblikata taħt in-Nru 2009/402/KE.